

**Republika e Kosovës**

**Republika Kosova-Republic of Kosovo**

**Qeveria - Vlada – Government**

*Ministria e Zhvillimit Rajonal*

*Ministarstvo za Regionalni Razvoj*

*Ministry of Regional Development*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 Prishtinë, datë, 06.07.2018

**Thirrje për ofertim – Objekt me qira**

Ministria e Zhvillimit Rajonal, është në kërkim të një objekti me qira për vendosjen e punonjësve të saj, për përmbushjen e mandatit të saj ligjor të përcaktuar me legjislacionin në fuqi.

Subjektet e interesuara mund ti paraqesin ofertat e tyre, objektet e të cilave i plotësojnë kushtet administrative dhe teknike të paraqitura si më poshtë:

Kushtet administrative:

* Të mos ketë çështje të pa rregulluara pronësore, çështje në kontest apo që objekti të jetë i vendosur nën hipotekë.
* Pronari i objektit të ketë lejen e ndërtimit dhe të gjitha dokumentet tjera të kërkuara sipas ligjeve në fuqi;

Kushtet e detyrueshme teknike që duhet të plotësoj objekti:

* Objekti të jetë me lokacion në qendër të qytetit të Prishtinës;
* Objekti të ketë së paku sipërfaqe 600 m2;
* Ti ketë 10 - 15 zyra dhe 2 salla të takimeve 30 – 40 m2 ;
* Objekti duhet të ketë së paku 3 tualete;
* Të jetë e ndarë në 2 – 3 kate;
* Të jetë në gjendje të rregullt pa pasur nevojë për ndërhyrje të tjera për renovim;
* Rryma, uji, interneti dhe shërbimet tjera të jenë të instaluara në objekt/ zyre;
* Parkingu së paku për 7 vetura;
* Dera kryesore e objektit të jetë e siguruar/ blinduar;
* Të ketë së paku 3 ballkone/terasa;
* Të ketë hapësirë së paku 80 m2 me qëllim të vendosjes dhe ruajtjes së inventarit dhe pasurisë së MZHR-së .

Kushtet e preferueshme teknike:

* Objekti të ketë më shumë se një hyrje në objekt dhe hyrja e automjeteve në oborr (vend parkim) të jetë e veçantë për automjete;
* Oborri të jetë i rrethuar me rrethojë;
* Të ketë ndriçim të duhur përgjatë gjithë perimetrit te jashtëm të objektit;
* Të ketë të instaluar LAN në gjithë hapësirat e objektit;
* Të ketë rezervuar uji për emergjencë nga 3000 l deri në 4000 l, alternim rrymor;
* Të ketë gjeneratorin për shërbime esenciale me rezervuar për furnizim me
* karburante;
* Të ketë të instaluar sistemin e alarmit kundër vjedhjes.

Kushtet e kontratës:

MZHR, planifikon lidhjen e kontratës për qiranë e objektit për një periudhë të caktuar deri në tri vite. Në rast se nuk krijohen mundësit për vendosjen e MZHR-së

në ndonjë nga objektet Qeveritare, atëherë ekziston mundësia e vazhdimit të kontratës sipas

marrëveshjes së ri-negociuar ndërmjet palëve.

Gjatë muajit gusht 2018, planifikohet përgatitja e objektit dhe bartja e inventarit, kurse

vendosja e punonjësve dhe fillimi i punës do të bëhet prej datës 1 shtator 2018.

Paraqitja e ofertave:

Të gjithë të interesuarit duhet të dorëzojnë:

1. Dokumentin identifikues të pronarit;

2. Certifikatën e pronës (jo më të vjetër se 30 ditë);

3. Kopjen e lejes së ndërtimit;

4. Skicë të përgjithshme të objektit;

5. Çmimin i ofruar për metër katrorë si dhe çmimi total për qiranë mujore të objektit.

Subjektet e kontaktuara për negocim të kushteve të kontratës duhet të prezantojnë kopjen e

projektit teknik të objektit, në formë të shtypur apo elektronike.

Subjekti i përzgjedhur për nënshkrimin e kontratës, paraprakisht duhet të paraqesë:

1. Dëshmitë për kryerjen e obligimeve tatimore lidhur me atë objekt;

2. Dëshmitë për kryerjen e obligimeve ndaj ndërmarrjeve publike deri në ditën e planifikuar

për lidhjen e kontratës.

Ofertat e kompletuara, të mbyllura me kuvertë, duhet të dorëzohen në Shkrimoren e MZHR-së në katin përdhese të Ndërtesës së dytë qeveritare “Ish Rilindja”.

Ofertat mund të dorëzohen brenda 10 ditëve, prej ditës së shpalljes.

MZHR, mban të drejtën e vizitës paraprake në objekte dhe për negocimin e kushteve specifike.

**Çdo formë tjetër e komunikimit , përveç udhëzimeve të mësipërme nuk do të merret parasysh.**